text: [{"text_idx": "#000004", "text": "Greitt er fyri teimum flestu i\u0301 f\u00f8royskari fiskivinnu, at tann sonevndi heimaflotin er komin til eitt vegamo\u0301t. U\u0301tlitini hja\u0301 hesum partinum av flotanum eru i\u0301 l\u00f8tuni sera d\u00f8pur, og sto\u0301rar broytingar krevjast, um hesum partinum av flotanum skal vera li\u0301v laga\u00f0. Talan er i\u0301 hesum f\u00f8ri um partrolarar, lemmatrolarar og garnaskip, sum hava sto\u0301rar avbjo\u0301\u00f0ingar og va\u0301naligar framti\u0301\u00f0arva\u0301nir."}, {"text_idx": "#000005", "text": "I\u0301 mong a\u0301rati\u0301ggju hevur hesin flotin veri\u00f0 ein ty\u0301\u00f0andi bulur undir ti\u0301 f\u00f8royska v\u00e6lfer\u00f0arsamfelagnum, og hesin flotin var saman vi\u00f0 \u00f8\u00f0rum vinnum vi\u00f0 til at lyfta v\u00e6lfer\u00f0arsamfelagi\u00f0 eftir kreppuna i\u0301 ni\u0301tia\u0301runum. I\u0301 dag er n\u00e6rum kreppa i\u0301 hesum skipabo\u0301lkum."}, {"text_idx": "#000006", "text": "Li\u0301nuskipini hava seinastu a\u0301rini fingi\u00f0 fleiri r\u00e6ttindi a\u0301 \u00f8\u00f0rum lei\u00f0um. Hetta hevur havt vi\u00f0 s\u00e6r, at flotin er endurny\u0301ggja\u00f0ur vi\u00f0 betri skipum, manningarnar hava fingi\u00f0 meira burturu\u0301r og rei\u00f0ari\u0301ini hava havt eitt ri\u0301miligt u\u0301rslit. Hetta er komi\u00f0 \u00f8llum til go\u0301\u00f0ar, og ta\u00f0 er teimum v\u00e6l unt."}, {"text_idx": "#000007", "text": "Betri fiskir\u00e6ttindi tryggja endurny\u0301gging og betri u\u0301rt\u00f8ku fyri rei\u00f0ari\u0301 og manningar. Eisini hava uppsjo\u0301varskip og verksmi\u00f0jutrolarar megna\u00f0 at endurny\u0301ggja si\u0301ni vei\u00f0ito\u0301l umframt at tryggja ein sunnan fi\u0301ggjarligan rakstur."}, {"text_idx": "#000008", "text": "Trolarar og garnaskip vanta r\u00e6ttindi\nTo\u0301 eru fleiri skip, sum ikki hava havt umst\u00f8\u00f0ur til at endurny\u0301ggja seg vegna vantandi r\u00e6ttindi, tv\u00f8rrandi fiskiskap og tungan rakstur. Hetta eru serliga trolarar undir F\u00f8royum og garnaskip. Ta\u00f0 hevur veri\u00f0 hugaligt at si\u0301ggja, at a\u00f0rir bo\u0301lkar hava havt m\u00f8guleika at endurny\u0301ggja seg. Hetta merkir, at rei\u00f0ari\u0301ini hava m\u00f8guleika til at forrenta si\u0301nar i\u0301l\u00f8gur, og at manningarnar samtundis fa\u0301a eina sa\u0301miliga innt\u00f8ku."}, {"text_idx": "#000009", "text": "To\u0301 hevur partur av heimaflotanum veri\u00f0 vi\u00f0 svi\u00f0i\u00f0 so\u00f0. Partrolarar og garnaskip troyta framvegis bert tey fiskasl\u00f8g og lei\u00f0ir, sum tey hava ny\u0301tt i\u0301 fleiri a\u0301rati\u0301ggju. Eingin ivi er um, at hesi skip skjo\u0301tt n\u00e6rkast einum vegamo\u0301ti, har st\u00f8\u00f0a skal takast til framti\u0301\u00f0ina hja\u0301 teimum. Hetta eiga landsins myndugleikar skjo\u0301tast gj\u00f8rligt at taka til vi\u00f0ger\u00f0ar."}, {"text_idx": "#000010", "text": "Ta\u0301 i\u00f0 vei\u00f0igj\u00f8ldini vo\u0301r\u00f0u h\u00e6kka\u00f0 og vi\u0301\u00f0ka\u00f0 til eisini at fevna um heimaflotan, var hetta eitt sto\u0301rt bakkast. Skipanin vi\u00f0 bru\u0301ksskyldu fer eisini vi\u00f0 ti\u0301\u00f0ini at taka makrelkvoturnar fra\u0301 hesum skipum. Hetta ver\u00f0ur helst ein dyggur smeitur hja\u0301 teimum, sum frammanundan stri\u0301\u00f0ast fyri at fa\u0301a endarnar at r\u00f8kka saman."}, {"text_idx": "#000011", "text": "Eitt ta\u00f0 fyrsta hendan samgongan gj\u00f8rdi var at a\u0301leggja heimaflotanum vei\u00f0igj\u00f8ld fyri makrelkvotur. Nu\u0301 er kunnger\u00f0 um makrel send til hoyring, har heimaflotin eisini missir t\u00e6r o\u0301fiska\u00f0u kvoturnar fra\u0301 i\u0301 fj\u00f8r, og t\u00e6r ver\u00f0a lagdar i\u0301 eina felagskvotu."}, {"text_idx": "#000012", "text": "Veiddu n\u00f8gdirnar hja\u0301 trolaraflotanum hava veri\u00f0 minkandi i\u0301 mong a\u0301r, og tali\u00f0 av skipum er eisini minka\u00f0. Hetta er ein a\u0301lvarsom gongd, sum eigur at takast i\u0301 a\u0301lvara. Li\u0301til ivi er um, at vei\u00f0an hja\u0301 hesum partinum av flotanum gevur eina sto\u0301ra vir\u00f0is\u00f8king a\u0301 landi, og hundra\u00f0tals arbei\u00f0spla\u0301ss a\u0301 landi eru kny\u0301tt at hesum partinum av flotanum. Eisini skapar hetta sto\u0301rar ringvirkningar i\u0301 t\u00e6nastuvinnun sum t.d. skipasmi\u00f0jur, smi\u00f0jur, elektrikarar osv. Heimaflotin skapar sto\u0301ran vir\u00f0isv\u00f8kstur a\u0301 landi og no\u0301gv arbei\u00f0spla\u0301ss. Ti\u0301 er l\u00f8gi\u00f0, at politiska skipanin vi\u0301sir hesum bo\u0301lki so li\u0301tlan ans."}, {"text_idx": "#000013", "text": "Politiska \u00e6tlanin er nu\u0301 at taka makrelkvoturnar fra\u0301 heimaflotanum. Makrelurin var i\u0301 si\u0301nari ti\u0301\u00f0 latin heimaflotanum, ti\u0301 at hann hev\u00f0i trupult vi\u00f0 at fa\u0301a endarnar at r\u00f8kka saman. Makrelurin hevur veri\u00f0 eitt gott i\u0301kast til raksturin hja\u0301 hesum skipum seinastu mongu a\u0301rini. Ti\u0301 er spurningurin, hvat \u00e6tlanin er at seta i\u0301sta\u00f0in."}, {"text_idx": "#000014", "text": "Um einki ver\u00f0ur gj\u00f8rt, er sto\u0301rur vandi fyri, at hendan vinnan fer fyri bakka. Mest n\u00e6rliggjandi hev\u00f0i veri\u00f0, at hesin parturin av flotanum fekk betri r\u00e6ttindi og vei\u00f0im\u00f8guleikar, solei\u00f0is at raksturin hev\u00f0i veri\u00f0 betra\u00f0ur."}, {"text_idx": "#000015", "text": "Vit, sum umbo\u00f0a hendan partin av flotanum, fara hervi\u00f0 at heita a\u0301 landssty\u0301ri\u00f0 og l\u00f8gtingi\u00f0 um taka st\u00f8\u00f0una hja\u0301 hesum partinum av flotanum i\u0301 a\u0301lvara, a\u0301\u00f0renn ov seint er."}]